Document ID: /roh_data/filtered/fineweb-2-filterrobots_roh.jsonl.gz/26480

Bane - cun 40 kilos colur amez Tschernobyl
- Venderdi, 17.3.2017, 18:25
Il artist da Cuira è ì cun in team da film a Tschernobyl. Il film documentar Recover – Streetart in Chernobyl ha ussa fastagià premiera el Kino Apollo.
Passa in onn ha Fabian Florin alias Bane stuì planisar ed organisar enfin ch’el ha survegnì il permiss dad ir a filmar e far graffitis. Tant pli remartgabla e sia istorgia cun quai ch’el è sta durant 14 onns ferm ellas drogas. Dapi il 2010 es Bane ussa deliberà da las drogas ed ha cumenzà a far graffitis professiunals. Oz viva el da far graffitis è viagia per quai enturn il mund. Uschia era per ses pli nov project a Tschernobyl. La ha el fatg trais graffitis el centrum da la citad bandunada. Il film documentar Recover – Streetart in Chernobyl quinta durant 30 minutas l’istorgia dal viadi e dal temp al lieu.